הוועדה המיוחדת לדיון בהצעת חוק הבחירות לכנסת העשרים ושתיים (הוראות מיוחדות לעניין ועדת הבחירות), כנסת 21, פרוטוקול מספר 1, 2019-06-05 09:30

דוד ביטן: אני מבקש שהישיבה תהיה קצרה בגלל שאתמול עשינו דיון ארוך מאוד עם כל הגורמים המקצועיים, על מנת שנוכל להגיע להסכמות.

דוד ביטן: דין או המנכ"לית, זה לא משנה, תסבירו באופן כללי את הצעת החוק, כדי שנוכל להתחיל את הדיון.

אורלי עדס: בוקר טוב.

אורלי עדס: כמו שכולכם יודעים, קיבלנו משימה לא צפויה.

אורלי עדס: בדרך כלל היא לא צפויה, הפעם היא לא צפויה באופן חריג במיוחד, לכן באופן עקרוני אמרנו והתחייבנו שוועדת הבחירות תבצע את המשימה כמו שהיא יודעת, באופן המקצועי ביותר.

אורלי עדס: אנחנו נבצע את התפקיד שלנו וציינו שבשל הנסיבות החריגות מאוד שנוצרו – שהבחירות הוקדמו בחלוף חודש וחצי בלבד מאז הבחירות הקודמות, הבחירות הללו חריגות באופן מיוחד, מכיוון שיש לנו גם לסיים את מערכת הבחירות הקודמת.

אורלי עדס: בדרך כלל לוקח כחמישה חודשים עד שישה חודשים עד שמסתיימת המערכת הקודמת בכל ההיבטים, אנחנו לא סיימנו את כל המערכת – נצטרך לנהל את זה במקביל לקיום מערכת הבחירות הנוכחית.

אורלי עדס: בנוסף, יש כמובן תהליכים שתמיד אנחנו עושים של הפקות לקחים.

אורלי עדס: אין בכוונתנו לערוך תהליך הפקת לקחים, מכיוון שלא נוכל לבצע אותו תוך כדי, אבל כן נעשה את זה בהיבטים המשמעותיים ביותר מבחינתנו.

אורלי עדס: לצורך זה אנחנו נזקקים לכלים, ולא מעט כלים.

אורלי עדס: אני כמובן לא רוצה להרחיב בהקשר של המשימה הלאומית וכמה מדובר כאן בנושא שכל מדינת ישראל צריכה להתגייס אליו, לא רק אורלי עדס והצוות שלה.

אורלי עדס: מדובר במשימה מיוחדת, שונה.

אורלי עדס: ציפיתי שכל השירות הציבורי יבין את זה.

אורלי עדס: לצערי מאחר שזה לא כל כך ברור לכם הגשנו את הצעת החוק הזאת.

אורלי עדס: המשאב העיקרי שלנו אלה עובדים.

אורלי עדס: מי שעושה בחירות זה עובדים, לא מחשבים, לא רובוטים, אך ורק ידי אדם.

אורלי עדס: יש לנו צוות קבוע, כשמדובר ב-950 עד 1,000 איש בכל רחבי הארץ, מדובר באנשים שחוזרים מדי מערכת בחירות, התמקצעו, כל אחד יודע את תפקידו.

אורלי עדס: אפשר לצורך העניין להגדיר את זה כמו גדוד מילואים.

אורלי עדס: אומנם לא הייתי במילואים, אבל אני לא מכירה מצב שמחליפים גדוד תוך כדי מלחמה, מגייסים תמיד את אותם אנשים.

אורלי עדס: יש לזה משמעות לשיתוף הפעולה ביניהם וכו', ולכן אנחנו רוצים את העובדים שעבדו בעבר.

אורלי עדס: אנחנו מקבלים הודעות מעובדים שונים שלנו בכל רחבי הארץ שהם לא בטוחים שהממונים ישחררו אותם לעבודה.

אורלי עדס: צריך לזכור שאנחנו מדברים על מערכת שלישית בשנה הנוכחית.

אורלי עדס: הייתה מערכת בחירות לרשויות המקומיות, שאומנם לא מנוהלות על ידי ועדת הבחירות, אבל מרבית העובדים שלנו מועסקים גם בבחירות לרשויות, מערכת שנייה לכנסת ומערכת שלישית כרגע.

אורלי עדס: זה מצריך מהעובדים התנתקות טוטלית ממקום העבודה שלהם, מהחיים האישיים שלהם, ולכל דבר יש משמעות בעיקר נוכח העיתוי שאנחנו מדברים עליו בתקופת חופשת הקיץ.

אורלי עדס: לכן הצעת החוק הזאת באה לדבר על מחויבות השירות הציבורי לגבי העובדים, לגבי השכר שיש לתגמל את העובדים בהקשר הזה, בהוראות מיוחדות בחוק חובת המכרזים.

אורלי עדס: אני אזכיר שהמחסנים של ועדת הבחירות ריקים לחלוטין, אנחנו צריכים לרכוש ציוד לכל ועדות הקלפי, תהליך שאורך חודשים ארוכים בדרך כלל כיוון שמדובר בפריטים מאוד ייחודיים ולוקח זמן אספקה של ארבעה עד חמישה חודשים.

אורלי עדס: כרגע אנחנו מבקשים מהספקים לספק את זה בתוך חודש ימים, יהיו לכך עלויות.

אורלי עדס: לכל דבר במסגרת הזמן הנוכחי יש עלויות וזו הסיבה שביקשנו גם את העניין הזה.

מאיר כהן: כל הציוד הוא כחול לבן ונרכש בארץ?

אורלי עדס: בפעם האחרונה לדעתי היצרן ייצר את זה בסין.

מאיר כהן: עוד מעט נייבא את המצביעים מסין.

מאיר כהן: ..

דוד ביטן: הליכוד יקבל 100 מנדטים.

דוד ביטן: ..

עודד פורר: אורלי, יש לכם את הספקים שרכשתם מהם.

אורלי עדס: הבעיה הגדולה שלנו היא שבדרך כלל אנחנו עושים התקשרויות מכרזים למספר מערכות בחירות, וברוב המכרזים הסתיימה ההתקשרות.

עודד פורר: אבל יש לך ספקים, זה לא שאת צריכה להתחיל לחפש ספק.

דוד ביטן: החוק מדבר על פטור ממכרז.

אורלי עדס: בדיוק.

אורלי עדס: ברור.

דוד ביטן: אבל זו הוראת שעה, רבותיי.

דוד ביטן: החוק הזה הוא הוראת שעה למערכת הבחירות הזאת.

אורלי עדס: בדגש על הוראת שעה למערכת הנוכחית.

אורלי עדס: כל נושא השכר הוא אך ורק למערכת הזאת.

עודד פורר: האם החוק הזה מקובל עליכם?

עודד פורר: האם הוא נותן לכם מענה לצרכים?

אורלי עדס: הגענו להסכמות בין כל הגופים.

אורלי עדס: לומר שאנחנו מרוצים במאה אחוז – לא, אבל זה המצב, וזה עדיף על פני המצב הנוכחי.

עודד פורר: ממה אתם לא מרוצים?

אורלי עדס: לא צריך לפרט, כבר הגענו להסכמות.

דוד ביטן: נדון בזה לפי סעיפים.

דוד ביטן: אם זה קשור לסעיפים, תחכה לסעיף.

עודד פורר: ניסיתי להכניס את הסעיף הזה בהצעת החוק לפיזור הכנסת - - -

דוד ביטן: איזה סעיף?

עודד פורר: תיכף אני אפרט.

עודד פורר: דווקא במקום הזה זה נכון.

עודד פורר: אני מניח שאתה דווקא תתמוך בי, דוד.

דוד ביטן: באיזה סעיף?

עודד פורר: אנחנו רוצים שיום החופש יינתן למצביע שהצביע בפועל בבחירות.

דוד ביטן: בשום פנים ואופן.

דוד ביטן: זה לא קשור לחוק הזה.

עודד פורר: אין שום בעיה טכנית לעשות את זה.

דוד ביטן: תגיש הצעת חוק נפרדת.

עודד פורר: למה צריך להגיש הצעת חוק נפרדת?

דוד ביטן: אני אסביר לך בארבע עיניים.

מאיר כהן: אני תומך בך, אבל זה לא הדיון.

דוד ביטן: זה לא קשור לזה.

גור בליי: משפטית יש בעיה עם זה, כי זה מעוגן בחוק-יסוד: הכנסת.

דוד ביטן: הפסקה של 50 שניות.

דוד ביטן: הנושא הובהר בצורה - - -

עודד פורר: אני צריך להגיש בשביל זה חוק נפרד?

עודד פורר: אפשרי להגיש אותו במהלך התקופה הזאת בהסכמה של כל הסיעות?

מאיר כהן: זה ממש קשור למה שהוא אמר לך.

עודד פורר: מה התנאים כדי להגיש אותו?

גור בליי: כרגע באופן עקרוני אין הנחה של הצעות חוק באופן סדיר, וכל דבר כזה כרוך בהסכמות של הסיעות וכן הלאה ושל יושב-ראש הכנסת.

דוד ביטן: יש חוק שאני רוצה להגיש, ונדבר על זה.

אורלי עדס: אולי חוק ביטול התפזרות הכנסת.

דוד ביטן: קלפי נכים, שזה משהו לא הגיוני.

עודד פורר: הסכמות של הסיעות זה הסכמה שלך?

דוד ביטן: לא.

דוד ביטן: אני לא יושב-ראש הוועדה המסדרת, אני מזכיר לך.

דוד ביטן: בבקשה.

משה ארבל: ברשות היושב-ראש, גילוי נאות כמובן, בבחירות לכנסת העשרים-ואחת כיהנתי כסגן יושב-ראש ועדת הבחירות, אני מציין לשבח את כל הצוות שעושים עבודה יוצאת מן הכלל ובמסירות נפש.

משה ארבל: אני לא יודע אם זה לחקיקה, אבל כן הייתי מאוד מאוד רוצה לקרוא לכם בהזדמנות הזאת לעשות הכול כדי למצוא פתרונות וסידורים להורים לילדים שייאלצו לעבוד.

משה ארבל: מדובר ביולי-אוגוסט, וצריכים לעשות הכול גם עם תוספת שכר, שזה לא בהכרח מפצה על היעדר הורות בחודשים האלה.

אורלי עדס: ציינתי שמדובר בעיתוי בעייתי - -

דוד ביטן: לא ניכנס לסעיפים ספציפיים, אנחנו נדבר כשנגיע לזה.

אורלי עדס: - - ובהקשר הזה ביקשנו את תוספות השכר, ואנחנו מתכוונים כנראה לעשות איזה - - -

דוד ביטן: חבר'ה, אני לא אמנע מחברים לדבר, אבל כשנגיע לסעיפים הספציפיים תגידו את הדברים, אין שום בעיה, וגם נסביר מה עשינו בעניין, כי יש פתרון לזה בחוק.

דוד ביטן: הקראה ונצביע סעיף-סעיף.

גור בליי: אני רוצה רק לציין בהקשר גם לדברים שאמרה מנכ"לית ועדת הבחירות המרכזית, שיש פה הקלות משמעותיות וחריגות משמעותיות מדינים רגילים לאור המצב החריג שנוצר פה, וברור שזה משהו שלא רגיל, לכן הוא הוראת שעה, וגם שתהיה לנו מפת דרכים להמשך הדברים.

גור בליי: יש פה ארבעה דברים עיקריים.

גור בליי: אני רק רוצה לחדד מתוך הדברים: יש פה נושא כוח-האדם שמנכ"לית ועדת הבחירות דיברה עליו.

גור בליי: כל מה שקשור בכוח-אדם, גם שכר, גם שחרור עובדים; יש נושא התקציב, אישור מהיר יותר של תקציב.

גור בליי: זה הנושא השני; הנושא השלישי זה הקלות בתחום המכרזים; הנושא הרביעי זה הקלה מסוימת מבחינת התקופות בנושא של הוראות שעה שמוציא יושב-ראש ועדת הבחירות המרכזית.

גור בליי: אלה ארבעת הראשים של הדברים ונעבור לסעיפים.

גור בליי: הצעת חוק הבחירות לכנסת העשרים ושתיים (הוראות מיוחדות לעניין ועדת הבחירות), התשע"ט–2019

דוד ביטן: תוסיף את המילים "הוראת שעה".

גור בליי: "הוראות מיוחדות".

דוד ביטן: כשיש הוראת שעה, כותבים את זה בכותרת.

גור בליי: ישבנו עם הנסחית.

דוד ביטן: האם יש הערות?

עמי ברקוביץ: גור, האם תוכל להסביר מדוע יש צורך, בשים לב לכך שלא מקובל לקבוע סעיפי מטרה – מדוע יש - - -

מאיר כהן: כי יש שלושה חודשים.

עמי ברקוביץ: סעיף המטרה – איזה אינדיקציה פרשנית הוא נותן?

גור בליי: זה נכון, כמו שציין נציג משרד המשפטים, עמי ברקוביץ, שבדרך כלל אנחנו לא סבורים שיש צורך לקבוע סעיפי המטרה, ואפילו רצוי שלא, כי לפעמים יכולים לסבך מבחינה פרשנית וכן הלאה.

גור בליי: במקרה הזה חשבנו שבגלל החריגות של החוק ובשביל שאחר כך, ככל שיבואו לפרש את הסמכויות שמוקנות פה במסגרת החוק הזה לגורמים הרלוונטיים, הם יוכלו לתת לזה פרשנות, ובמקרים המתאימים פרשנות יותר רחבה ופרשנות שיותר מותאמת לתכלית המיוחדת של החוק הזה, יש היגיון דווקא פה כן לקבוע את סעיף המטרה, מה שיאפשר אולי בהוראות הספציפיות להיות יותר זהירים ויותר מצומצמים, מתוך הבנה שכאשר באים להפעיל את זה, הכול נעשה לאור המטרה המיוחדת של סיוע בנסיבות החריגות שנוצרו פה.

מאיר כהן: קוצר הזמן.

דוד ביטן: האם יש הוראות אחרות?

דוד ביטן: מי בעד, ירים את ידו.

דוד ביטן: מי נגד?

דוד ביטן: מי נמנע?

דוד ביטן: בעד הסעיף – פה אחד

דוד ביטן: נמנעים – אין

דוד ביטן: פה אחד.

דוד ביטן: יש הערות?

דוד ביטן: לא.

דוד ביטן: הלאה.

דין ליבנה: אני מבקש שזה יהיה בכיר בנציבות שירות המדינה.

עמי ברקוביץ: לא.

עמי ברקוביץ: לא בהכרח.

עמי ברקוביץ: הוא יכול להסמיך גם מנכ"ל של משרד.

דין ליבנה: כל הרעיון הוא שזה יהיה מרוכז.

עמי ברקוביץ: רעיון שלך.

דין ליבנה: זו הייתה התכלית וזו הייתה ההסכמה.

גור בליי: תנו לגמור לקרוא.

גור בליי: רצינו לשאול על הדבר הזה, אבל רק אני אגמור לקרוא.

גור בליי: כרגע אני מוסיף "או מי שהוא הסמיך לכך".

גור בליי: זה כמובן נוסח סטנדרטי.

גור בליי: בדרך כלל מי שהוא הסמיך לכך זה המנכ"ל.

מאיר כהן: תוסיף גם "ראש הרשות או מישהו שהוסמך".

אורלי עדס: סליחה, אני מוכרחה להעיר כאן.

אורלי עדס: ברגע שניתן יהיה להסמיך כל מנכ"ל של רשות או כל מנכ"ל של מפעל, המשמעות היא שזה לא יהיה מרוכז.

אורלי עדס: אנחנו מדברים על 1,000 עובדים בכל רחבי הארץ.

אורלי עדס: אני יכולה למצוא את עצמי במצב שאני צריכה להתנהל מול המנכ"לים.

דוד ביטן: את לא צריכה.

דוד ביטן: יש הבדל בין הוועדות המחוזיות לוועדה הארצית.

דוד ביטן: עזבי, דיברנו על זה.

דוד ביטן: שם את קובעת ונגמר הסיפור.

אורלי עדס: עדיין גם בוועדה המרכזית יש 90 עובדים חוץ מעובדי הכנסת - - -

דוד ביטן: עם חלק גדול לא יהיו בעיות, יהיו בעיות בשוליים.

דין ליבנה: כבר יש לנו בעיות עם סמנכ"לים של משאבי אנוש שלא רוצים לתת עובד כי לא בא להם.

דין ליבנה: לא מנימוקים.

דין ליבנה: הם אומרים: לא בא לנו.

אורלי עדס: קיבלתי הבוקר הודעה מעובדת שמסרה לי שמנכ"ל המשרד נתן הוראה ששום עובד בכיר מעל דרגה 41 לא ישוחרר לעבודה בוועדת הבחירות.

דוד ביטן: כמה כאלה יהיו לכם?

אורלי עדס: אני לא יודעת.

אורלי עדס: זה בדיוק העניין.

אורלי עדס: בשביל זה אנחנו כאן, ועבור זה אנחנו מבקשים את החוק.

אורלי עדס: אנחנו לא יכולים להרשות לעצמנו מצב שבו לא נתחיל לעבוד.

אורלי עדס: כבר היינו אמורים להתחיל לעבוד.

משה ארבל: הבעיה היא כפולה, יש היעדר מוטיבציה מצד העובדים, והיעדר מוטיבציה - - -

דוד ביטן: בשביל זה נתנו תוספת כסף.

דוד ביטן: אין היעדר מוטיבציה, תאמין לי.

דוד ביטן: כולם מבסוטים.

אורלי עדס: אנחנו נקווה, נראה את זה בשטח.

אורלי עדס: אנחנו מבקשים שזה יתרכז אצל נציבות שירות המדינה, אחרת זה יקשה על ההתנהלות.

גור בליי: אורלי, זה לא עלול ליצור סרבול מבחינת היעילות שלכם, שמי שיודע על הצרכים זה נגיד לצורך העניין מנכ"ל של משרד, אז הוא צריך להעלות את זה למעלה לנציב שירות המדינה, הוא מרכז ואז - - -

אורלי עדס: כל העניין הוא שהנציב יהיה מודע - - -

גור בליי: זה לא עלול ליצור סרבול דווקא?

אורלי עדס: העניין של מודעות הנציב, יש לה חשיבות, כדי שיוכל לבחון את זה - - -

דוד ביטן: כמה עובדים יש לכם בוועדה הארצית?

אורלי עדס: בוועדה המרכזית 120, מתוכם כ-35 עובדי כנסת, כל היתר הם עובדים של כל המשרדים.

דוד ביטן: כמה בעיות יכולות להיות?

אורלי עדס: מסתבר שיש לא מעט, אתה יודע את זה.

אורלי עדס: אנחנו ניתן, לא 100%, לא 200%, כל אחד מאיתנו ייתן מיליון אחוז, אבל בעבור זה אנחנו צריכים עובדים.

דוד ביטן: אנחנו מקבלים את העמדה הזאת של המנכ"לים, אתם תטפלו בזה.

רון דול: אנחנו לא יכולים.

רון דול: אנחנו נותנים הכי הרבה עובדים בכל המשרדים.

רון דול: כל היתר יכולים להסמיך והנציב לא?

דוד ביטן: אתם תטפלו.

דוד ביטן: הלאה.

דוד ביטן: תמחק את זה.

גור בליי: אז יהיה כתוב רק נציב שירות המדינה.

דוד ביטן: או לא.

דוד ביטן: אם הוא יכול להסמיך בתוך הנציבות - - -

אורלי עדס: מתוך הנציבות.

קריאות: - - -

דוד ביטן: זאת ההחלטה.

גור בליי: מי שהוא הסמיך לכך מקרב עובדי הנציבות?

דוד ביטן: מעובדי הנציבות, אבל לא מנכ"לים, סמנכ"לים.

רון דול: למה אנחנו צריכים - - -

דוד ביטן: מדובר ב-15 עובדים.

דוד ביטן: מה העניין הזה?

עמי ברקוביץ: מה זה משנה?

רון דול: למה אחר יכול להסמיך ולא הנציב?

דוד ביטן: שיסמיך בתור הנציבות.

רון דול: למה להגביל את ההסמכה שלו?

רון דול: זה לא אפקטיבי, זה לא לעניין.

דוד ביטן: תמשיך לקרוא.

רון דול: סליחה, זה לא לעניין.

דוד ביטן: כך זה התקבל.

דוד ביטן: הלאה.

רון דול: איך התקבל?

דוד ביטן: אתה רוצה הצבעה, נעשה הצבעה.

מאיר כהן: תעשה הצבעה.

דוד ביטן: מי בעד התיקון הזה?

דוד ביטן: מי נגד?

דוד ביטן: מי נמנע?

דוד ביטן: בעד – פה אחד

דוד ביטן: נמנעים – אין

דוד ביטן: עבר.

דוד ביטן: הלאה.

גור בליי: שיהיה ברור גם לפרוטוקול, אנחנו כותבים "נציב שירות המדינה או מי שהוא הסמיך לכך מקרב עובדי הנציבות".

מאיר כהן: במקום הכול.

דוד ביטן: רק בנציבות.

מאיר כהן: רק לעניין הנציבות.

מאיר כהן: אם כך, ראש הרשות המקומית להוסיף.

עמי ברקוביץ: למה שם אין הסמכה?

עמי ברקוביץ: למה שם זה לא מנכ"ל?

גור בליי: "לעניין רשות מקומית – ראש הרשות.

גור בליי: "

דוד ביטן: שם יש פחות בעיות.

גור בליי: גם לעניין ראש הרשות המקומית, "ראש הרשות או מי שהוא הסמיך לכך".

גור בליי: פה לא צריך לכתוב מקרב כך וכך, זה ברור, מי שהוא הסמיך לכך.

דוד ביטן: תמשיך לקרוא.

אלברט סחרוביץ: פה יש לי הערה.

אלברט סחרוביץ: קודם כול, מה זה "ראש הרשות הציבורית" או מי שהוסמך לכך.

גור בליי: אז הגדרנו.

אלברט סחרוביץ: למה אמרת לשים לב לראש רשות?

גור בליי: זה מפנה להגדרה.

אלברט סחרוביץ: דבר שני, זה לא רק צורכי העבודה, יש גם סוגיות אחרות.

אלברט סחרוביץ: אני לא יודע לגבי גופים אחרים.

אלברט סחרוביץ: בכנסת להזכירך יש גם עניין ניגוד עניינים.

אלברט סחרוביץ: "או כל סיבה אחרת".

דוד ביטן: ניגוד עניינים - - -

אלברט סחרוביץ: זה לא מופיע פה.

דוד ביטן: מה זה "כל סיבה אחרת"?

אלברט סחרוביץ: כל סיבה אחרת - - -

דוד ביטן: כל הסיבות המצויות בעולם ייכנסו לחוק?

אלברט סחרוביץ: חבר הכנסת ביטן, עם כל הכבוד, "כל סיבה אחרת", אני מתעקש על כך.

דוד ביטן: "כל סיבה אחרת" – לא.

דוד ביטן: אי-אפשר, צריך לנמק מה הסיבות.

אלברט סחרוביץ: אני אנמק, אבל זה לא יכול להיות רק בגלל צורכי עבודה.

אלברט סחרוביץ: "או כל סיבה אחרת".

דוד ביטן: אז תוסיף, אבל אל תכתוב "כל סיבה אחרת".

אלברט סחרוביץ: "או כל סיבה אחרת".

דוד ביטן: "כל סיבה אחרת" אי-אפשר לכתוב בחוק באופן כללי.

אלברט סחרוביץ: הוא ימצא את הנוסח.

אלברט סחרוביץ: זה לא רק צורכי עבודה.

דוד ביטן: אי-אפשר לכתוב "כל סיבה אחרת".

דוד ביטן: זה אומר ש-100 סיבות יכולות להיות, וזה לא הגיוני.

אלברט סחרוביץ: יש כמה סיבות.

דוד ביטן: אין לי בעיה - - -

אורלי עדס: אם יש, אולי אפשר לפרט אותן, אבל לא באופן כללי.

דוד ביטן: המילים "סיבה אחרת" לא נכונות.

אלברט סחרוביץ: ההערה שלי הובנה.

אלברט סחרוביץ: תנסח, גור, בהתאם.

דוד ביטן: אנחנו מבדילים בין ועדה אזורית לוועדה ארצית, מכיוון שבוועדה אזורית מדובר ב-19 ועדות.

דוד ביטן: אין שום סיבה שינהלו משא-ומתן עכשיו עם כל ראש רשות או בכל ועדה, ולכן אמרנו שפה הם יוכלו לשאוב את האנשים לוועדה האזורית, ואם יש התנגדות, למשל של ראש העירייה, לאיזה עובד, עוד מעט יהיה נוהל שהשופט יצטרך לקבל החלטה בערעור.

דוד ביטן: לעומת זאת, בוועדה הארצית, שלא מדובר בהרבה אנשים, אנחנו אומרים שזה חייב להיות בתיאום.

דוד ביטן: אם ראש הרשות יתנגד למשיכת העובד, הוא לא יהיה, יצטרכו למצוא לא תחליף.

משה ארבל: רק הערה תחבירית.

משה ארבל: אם בחוק אנחנו מדברים על הכנסת העשרים ושתיים, ויודעים את זהות המנהלת הכללית, אפשר לכתוב "המנהלת הכללית" ולא "המנהל הכללי".

גור בליי: בחוק תמיד כותבים בלשון זכר.

אורלי עדס: בחוק לא כותבים את זה לצערי.

דוד ביטן: דווקא ש"ס?

משה ארבל: למה לא?

דוד ביטן: תשימו כמה חברות כנסת, אז נדבר.

קריאה: מחכים לפריימריז...

גור בליי: פה יש שאלה אם זה באמת מה שרוצים לכתוב, אבל אני אקרא עד הסוף.

דין ליבנה: מקובל עלינו שזה יהיה מהממונה.

גור בליי: עובד יעדכן את הממונה, ואז בנהלים הפנימיים של כל גוף, הממונה ברור שהוא - - -

אלברט סחרוביץ: זה אל"ף-בי"ת, לא צריך את הדברים האלה בכלל.

גור בליי: עובד יעדכן את הממונה שלו.

אלברט סחרוביץ: לא כל דבר צריך בחקיקה, חברים.

אורלי עדס: יש דברים כנראה שאי-אפשר להימנע מהם.

גור בליי: סעיף קטן (ד) זה הוראה שנוספה לאחר הישיבה אתמול.

גור בליי: אני אסביר.

גור בליי: מה זה אומר.

גור בליי: ההסדר המיוחד - - -

דין ליבנה: "קיום הבחירות לכנסת העשרים ושתיים".

דין ליבנה: הכנסת תקום גם בלעדינו.

גור בליי: צודק.

גור בליי: אני מסביר את הסעיף הזה.

גור בליי: ההסדר המיוחד פה אומר שלא ימנע ראש הרשות מהעובד ללכת לעבוד בוועדת הבחירות, עם כל ההסדר הנפרד לוועדות האזוריות וועדת הבחירות המרכזית – מה שכרגע הצגנו – יחול רק במצב שבו עובד שהיה בוועדת בחירות אזורית בבחירות האחרונות יעבוד בוועדה האזורית בבחירות הבאות, ואם הוא היה קודם בוועדה המרכזית, הוא ימשיך בוועדה המרכזית עכשיו.

גור בליי: כמובן שוועדת הבחירות יכולה לעשות הצלבות, אבל אז היא לא נהנית מהסעיף הזה שנותן לה איזה עדיפות יותר משמעותית.

עמי ברקוביץ: האם אתה יכול להסביר את ההבחנה בין ועדות אזוריות לוועדה המרכזית?

אלברט סחרוביץ: כי לוועדות האזוריות אין לנו יכולת ערעור.

אלברט סחרוביץ: בסוף ההחלטה האחרונה היא של ועדת הבחירות.

דוד ביטן: של השופט.

רון דול: למה הסעיף הזה לא חל על מי שעבד קודם בבחירות בוועדות האזוריות?

אסף זמיר: זה חל.

אסף זמיר: זה חל רק אם ממשיכים באזורית.

אסף זמיר: זה מונע הצלבה.

אסף זמיר: אבל למה למנוע?

אסף זמיר: מה אכפת לנו?

אסף זמיר: מה אכפת לנו מהצלבה?

אסף זמיר: נגיד שהיה אדם שעבד באזורי ורוצים למרכזי, מה אכפת לי?

אסף זמיר: למה אכפת לי?

אלברט סחרוביץ: עשו הבחנה אתמול בין ועדות אזוריות לוועדה המרכזית.

אסף זמיר: למה אכפת לי?

דוד ביטן: אין עם זה בעיה.

דוד ביטן: אני אסביר לך.

דוד ביטן: אם ראש הרשות שלו מסכים להעביר אותו, אין בעיה.

אלברט סחרוביץ: קבעו שלוועדות אזוריות, לנו, כראשי רשויות, אין יכולת לערער, בסוף ההחלטה היא של השופט.

אלברט סחרוביץ: יכול להיות שכל העובדים ייגשו לוועדות האזוריות ואז אין יכולת ערעור בכלל, אז אמרנו שזה צילום תמונת מצב, כל מה שהיה לכנסת העשרים ואחת באזוריות יחזור עכשיו ולי אין יכולת לבוא ולערער.

דוד ביטן: מי שעבד – עבד.

דוד ביטן: מי שלא עבד – יש הנוהל הרגיל.

אלברט סחרוביץ: כנ"ל לגבי הנציבות.

רון דול: אני לא מבין את ההבחנה.

דוד ביטן: אתמול הסברנו אותה יפה מאוד.

רון דול: לא.

רון דול: לא הסברתם כלום.

רון דול: בכלל למה זה נוגע לתחולה?

רון דול: אם הם רוצים אותו לוועדה המרכזית - - -

דוד ביטן: אין שום בעיה, אפשר להסביר.

דוד ביטן: אם הם רוצים אותו לוועדה המרכזית וראש הרשות מסכים, אז אין בעיה, אבל לא יחול הנוהל שזה חובה, זה הכול.

דוד ביטן: זה כל ההבדל.

רון דול: זה מאפשר להחליף ועדות בלי שההסדר הזה יחול.

רון דול: זה מה שאתם רוצים?

דוד ביטן: לא.

דוד ביטן: אני רוצה להסביר.

דוד ביטן: עוד פעם, עשינו הבחנה בין הוועדות האזוריות לוועדה הארצית.

דוד ביטן: בוועדה האזורית אין שיקול דעת.

דוד ביטן: אפשר לערער, שיקול הדעת היחיד זה לשופט, זו ההחלטה הסופית.

דוד ביטן: אל תשכחו שמדובר בשופט עליון, הוא קובע.

גור בליי: יושב-ראש ועדת הבחירות.

דוד ביטן: יושב-ראש ועדת הבחירות הוא שופט עליון, ולכן אני סומך על שיקול דעתו, שהוא ישקול את הבקשה.

דוד ביטן: לכאורה מה יכול להיות?

דוד ביטן: שייקחו עובדים עכשיו ממשרד ממשלתי מסוים, לדוגמה משרד הכלכלה, וייתנו אותם לוועדה האזורית בירושלים.

אסף זמיר: מי ייתן?

אסף זמיר: מי מחליט?

דוד ביטן: זה בדיוק העניין.

אלברט סחרוביץ: הוועדה תבקש אותו.

דוד ביטן: זה בדיוק העניין, אמרנו שבוועדה האזורית הם יכולים למשוך כל אחד, אבל כדי לצמצם את הבעיה הזאת, שאי-אפשר למשוך עכשיו 40 עובדים ממשרד הכלכלה – כי פה אין זכות ערעור, שים לב – אמרנו שההליך הזה יחול רק על מי שעבד.

אלברט סחרוביץ: בפעם הקודמת.

דוד ביטן: מי שעבד – אין בעיה.

דוד ביטן: מי שלא עבד – יצטרכו לתאם עם המשרד.

דוד ביטן: יגידו למנכ"ל משרד הכלכלה שרוצים לקחת עובד ספציפי לוועדה האזורית ירושלים, אז יחול הנושא של התיאום במקרה הזה.

דוד ביטן: מה שהיה – אין בעיה, ימשכו את מי שרוצה.

אסף זמיר: התיאום אומר - - -

אלברט סחרוביץ: לראש הרשות יש זכות - - -

אסף זמיר: יש זכות לא להסכים?

אלברט סחרוביץ: כן.

אלברט סחרוביץ: כן.

דוד ביטן: זה כל ההבדל.

דוד ביטן: אחרת, מה היא אומרת?

דוד ביטן: היא אומרת: יש לי בעיה, אני לא יכולה לנהל עכשיו משא-ומתן עם כולם, אני רוצה מהר מהר.

דוד ביטן: מה זה מהר?

דוד ביטן: יהיה מה שהיה.

אסף זמיר: אז אני אקשה עליך.

אסף זמיר: אם היא צריכה לארגן את הבחירות עוד פעם אחרי שלושה חודשים, למה אני שם עליה את המגבלה הזאת?

דוד ביטן: יש לה.

דוד ביטן: הוועדות קיימות.

אסף זמיר: יש לה ועדות, לא הספיקו האנשים, הלכה ופנתה למשרד הכלכלה, אני צריכה 40 עובדים.

אסף זמיר: למה להטיל עליה את הקושי?

דוד ביטן: אין הרבה מקרים כאלה.

דוד ביטן: במקרה הזה היא צריכה לנהל משא-ומתן, יהיו לה כמה עובדים שהיא תצטרך לדבר עליהם.

דוד ביטן: מה קרה?

דוד ביטן: היא לא יכולה לדבר עם מנכ"ל משרד או עם ראש רשות?

דוד ביטן: היא יכולה לדבר.

דוד ביטן: אמרנו: נמנע ממך את כל התהליך של הארגון הזה.

דוד ביטן: מדובר ב-19 ועדות.

דוד ביטן: בעניין הזה אמרנו: אם את רוצה את העובדים הקיימים, היא יכולה למשוך אותם - - -

מאיר כהן: הסעיפים האלה מייצרים לכם בעיה?

רון דול: כן.

מאיר כהן: לא שאלתי אותך.

מאיר כהן: סליחה, אדוני.

מאיר כהן: שאלתי אותה.

אורלי עדס: אני לא יכולה להסביר את זה יותר טוב מיושב-ראש הוועדה.

מאיר כהן: את לא עונה על השאלה.

מאיר כהן: זה בסדר?

אורלי עדס: אלה ההסכמות שהגענו אליהן.

אורלי עדס: לומר שהן מתקבלות במאה אחוז?

אורלי עדס: לא.

אורלי עדס: אבל זה מה שיש כרגע.

דוד ביטן: אתה רוצה חופש פעולה שהיא תעשה מה שהיא רוצה?

עמי ברקוביץ: משרדי הממשלה לא שותפים להסכמה.

דוד ביטן: מה אתם רוצים בדיוק?

דוד ביטן: בואו נשמע.

דוד ביטן: תסביר לי מה אתה רוצה.

רון דול: אני אסביר מה הבעיה.

דוד ביטן: לא מה הבעיה, מה אתה רוצה.

דוד ביטן: אל תסביר לי את הבעיה.

רון דול: אנחנו רוצים בדיוק כמו הכנסת.

דוד ביטן: הוא רוצה שבכל מקום יצטרכו לקבל הסכמה מראש.

דוד ביטן: עזוב.

רון דול: החוק הזה לא צריך להבחין בין מחוזות.

רון דול: הכנסת זה משהו אחר.

דוד ביטן: זה לא שהכנסת משהו אחר.

אלברט סחרוביץ: מה ההבדל?

דוד ביטן: אתה טועה בגדול.

דוד ביטן: יש עובדי כנסת שכן עבדו באזוריות, הם ימשיכו באזוריות.

רון דול: זה מאפשר למנכ"לית למשוך עובדי מדינה שעבדו באזוריות, כדי למלא את המקום של הסירובים של המנכ"ל.

דוד ביטן: איזה סירובים?

דוד ביטן: על מה אתה מדבר?

אלברט סחרוביץ: אנחנו מחפים על 100 העובדים שלו, שהוא לא רוצה לשחרר.

דוד ביטן: איזה 100 עובדים?

קריאה: בכנסת היו 30 עובדים.

דוד ביטן: בוועדה הארצית רוב העובדים הם עובדי כנסת, 35 מ-100.

עמי ברקוביץ: לכן נקבע הסדר תיאום.

אלברט סחרוביץ: אתם לא מבינים מה אומר הסעיף.

אלברט סחרוביץ: הסעיף מתעקש רק על ועדות אזוריות, במחוזי יש לכם זכות - - -

רון דול: אני מבין טוב מאוד מה שעשית.

רון דול: דאגת לעצמך, דאגת לכנסת, אתה לא משחרר עובדי כנסת והיא תצטרך לקחת עוד עובדי מדינה מכל מקום.

אלברט סחרוביץ: קודם כול, תפקידי לדאוג לכנסת, אבל אתה ממש טועה פה.

דוד ביטן: הלאה, תמשיך לקרוא.

אלברט סחרוביץ: בסדר גמור.

רון דול: בסדר גמור....

דוד ביטן: כן, כי אתם לא מדברים לעניין.

דוד ביטן: תסלח לי.

דוד ביטן: אתה רוצה תיאום.

דוד ביטן: תראה את הטיעון שלך, אתה אומר שגם בוועדה האזורית יהיה תיאום בגלל שהוא דאג לעצמו.

דוד ביטן: מה אתה אומר?

דוד ביטן: להרחיב את מעגל התיאום רק בגלל זה.

רון דול: אין שום היגיון בהבחנות האלה, חוץ מלהגן על מנכ"ל הכנסת.

דוד ביטן: הלאה, תמשיך לקרוא.

אלברט סחרוביץ: זה שלי אישית?

אלברט סחרוביץ: זה מפעל שלי?

רון דול: זו לא ההצעה המקורית.

רון דול: ההצעה המקורית עדיפה עלינו.

דוד ביטן: הבנו את זה.

דוד ביטן: הלאה.

גור בליי: אגב, התוספת של הסעיף הזה לא משנה במובן הזה שהיא לא משנה את המצב שבו יש הפרדה בין האזורי לבין הארצי.

גור בליי: בארצי יש תיאום ובאזורי יש מין השגה או בקשה ליושב-ראש ועדת הבחירות המרכזית.

עמי ברקוביץ: השאלה על מה מבוססת ההבחנה ששם תהיה להם זכות בלעדית?

רון דול: לאפשר הצלבות - - -

דוד ביטן: איזה הצלבות?

דוד ביטן: אני לא יורד לסוף דעתך.

דוד ביטן: איזה הצלבות?

רון דול: עובדי מדינה שעבדו קודם במחוזות, יכולים עכשיו לעבור למרכזית מבלי שלנציב או מי שהסמיך - - -

דוד ביטן: לא.

אלברט סחרוביץ: אתה לא מבין, זה בדיוק העניין.

אלברט סחרוביץ: תקרא את הסעיף.

אלברט סחרוביץ: מסבירים חמש פעמים.

דוד ביטן: ההפך.

דוד ביטן: ההפך.

דוד ביטן: אם היא רוצה להעביר אותו לארצית, היא צריכה את ההסכמה שלך.

רון דול: לא.

דוד ביטן: מה לא?

דוד ביטן: תסביר את זה לפרוטוקול.

גור בליי: יכול להיות שננסח בצורה מחודדת יותר, אבל הרעיון הוא – גם אמרתי קודם, אני אחזור ואומר – זה הולך לשני הכיוונים.

גור בליי: הרעיון הוא שההסדר המיוחד פה חל רק כאשר מישהו הועסק קודם במחוזי, מועסק עכשיו במחוזי, ומי שהועסק קודם בארצי, מועסק עכשיו בארצי.

גור בליי: ההסדר לא יחול בהצלבות, מה שאתה קורא לו "לשני הכיוונים", גם העברה מהמחוזי לארצי וגם בהעברה מהארצי למחוזי.

דוד ביטן: איזה בעיה יש עם זה?

רון דול: משמע בהצלבות – מה יקרה בהצלבות?

דוד ביטן: לא יהיה.

דוד ביטן: אם זה עובר לארצי, היא צריכה את ההסכמה של הנציבות, זה הכול.

רון דול: אם זה הצלבה בכיוון של המחוזי?

אלברט סחרוביץ: בכל הצלבה ההסכמה עדיין של הנציב.

דוד ביטן: אתם טועים, חבר'ה.

גור בליי: אני אבהיר לפרוטוקול ונבהיר את זה בנוסח.

עמי ברקוביץ: זה לא מה ששאלתי, שאלתי משהו אחר.

דוד ביטן: תשאל מה שאתה רוצה, אין בעיה.

גור בליי: אני אבהיר לפרוטוקול ונבהיר את זה גם בנוסח, שזה יהיה ברור.

גור בליי: כל הסעיף, כל ההסדר המיוחד שנותן עדיפות לוועדת הבחירות המרכזית, לא יחול במצב שיש הצלבה לשני הכיוונים.

רון דול: אוקיי.

רון דול: אז מה - - -

גור בליי: אם לא היה חוק, הסכמה רגילה.

דוד ביטן: עכשיו זה בסדר?

גור בליי: בסדר?

גור בליי: רון, נחה דעתך?

דוד ביטן: מה רצית לשאול, משרד המשפטים?

עמי ברקוביץ: שאלתי את השאלה הכללית שאתה אומר שניתנה עליה תשובה.

עמי ברקוביץ: ההבחנה בין המרכזית לאזוריות.

דוד ביטן: אם יש בעיה בניסוח, תשבו על זה.

גור בליי: מקובל, רון?

דוד ביטן: הוא אמר שכן.

גור בליי: הנהונים לא נכנסים לפרוטוקול.

גור בליי: אני שמח שנחה דעתך.

רון דול: הרעיון מקובל.

גור בליי: אני שמח שנחה דעתך.

דוד ביטן: תמשיך לקרוא.

דוד ביטן: יש הערות נוספות?

גור בליי: נעשה את תיקוני הנוסח הנדרשים בסעיף קטן (ד), כדי שהדברים יובהרו מעל לכל ספק.

אסף זמיר: האם אתה יכול להסביר לי את זה?

דוד ביטן: אני מציע שהוועדה תסביר למה היא ביקשה את התוספת הזאת.

איתי טמקין: אנחנו רוצים - - -

דוד ביטן: הגעת?

אורלי עדס: ביקשנו תוספת שכר לעובדים, מכיוון שמדובר שוב בסיטואציה חריגה מאוד.

אורלי עדס: כל העובדים שמועסקים בוועדת הבחירות הם רובם, למעט המטה הקבוע שהוא 30 עובדים, שעובדים חלקם בחלקיות משרה והם מחויבים בכל סיטואציה לעשות בחירות, ולא משנה מה הנסיבות האישיות שלהם, יש לנו את כל העובדים שכאמור אנחנו מגייסים מכל שירות המדינה.

אורלי עדס: חלק אגב באים גם מבחוץ, אבל הרוב הם משירות המדינה.

אורלי עדס: מדובר בעובדים שנדרשים בדרך כלל לצאת לימי חופשה ממקום עבודתם, מקבלים שכר בתמורה לימי החופשה, באים לוועדת הבחירות, מקבלים את השכר של ועדת הבחירות.

אורלי עדס: מדובר בעבודה מאוד מאוד מאומצת, מאוד אינטנסיבית.

דוד ביטן: הפעם זה גם יהיה באוגוסט, גם זה בעיה.

אורלי עדס: שעות המסגרת הבסיסיות הן עשר שעות ביום, כולל יום שישי, עד השעה 13:00, אבל בפועל העבודה היא בין 16 ל-20 שעות עבודה ביום במשך שלושה חודשים.

אורלי עדס: אנשים פשוט צריכים - - -

מאיר כהן: כמה?

אורלי עדס: אנחנו עובדים בין 16 ל-20 שעות, הצוות הקבוע ועוד עובדים רבים - - -

דוד ביטן: אני רוצה להדגיש, שימו לב שזה עד, זה תקרה.

דוד ביטן: מי שצריך לקבל החלטה בשיעור ההעלאה ואם בכלל, זה השופט.

דוד ביטן: תביאו בחשבון שפה לא נותנים קארט בלאנש לוועדה, אלא שופט עליון מקבל החלטה.

אסף זמיר: בפעם הקודמת גם הייתה תקרה?

דוד ביטן: לא.

דוד ביטן: מה קורה?

דוד ביטן: אותם עובדים צריכים לעבוד עוד פעם, אנחנו רוצים שהם יבואו, כי יש להם ידע, נותנים להם תמריץ, גם מדובר בחודש אוגוסט, גם הכול דחוף, ולכן אנחנו מאפשרים את ההעלאה הזאת, אבל עם ביקורת של שופט עליון שהוא יצטרך לקבל החלטה אם לתת וכמה לתת.

אסף זמיר: זה מרגש אותי האמון שאתה נותן בשופטי עליון.

אסף זמיר: ..

דוד ביטן: מה לעשות, בכל זאת שופט עליון הוא שופט עליון.

דוד ביטן: אני מצפה ממנו לקבל החלטה.

דוד ביטן: אם לא היה שופט, לא בטוח שהייתי נותן - - -

מאיר כהן: אם זה שעות לילה?

אורלי עדס: אין תוספת של שעות נוספות, השכר אצלנו גלובלי.

מאיר כהן: אנא תגידי את זה.

יצחק פינדרוס: בחוק הרי קיימת תוספת שעות לילה, להם אין את זה.

יצחק פינדרוס: אנחנו מאפשרים פה - - -

דוד ביטן: לוקחים בחשבון - - -

קריאות: - - -

יצחק פינדרוס: זה נשמע סביר, כמו שמאיר אומר.

דוד ביטן: הבקשה של הוועדה הייתה 50%, אנחנו הורדנו את זה ל-35%.

אורלי עדס: אם יורשה לי להשלים לפני שהאוצר יעלה את טענותיו - - -

קריאות: - - -

דוד ביטן: הוא יודע, הוא היה אתמול בישיבה.

דוד ביטן: הבקשה הייתה 50%, צמצמנו ל-35%, ועדיין יש החלטה של השופט.

אורלי עדס: אפשר להשלים את הדברים לפני שהאוצר יטען?

דוד ביטן: אין בעיה.

דוד ביטן: תשלימי.

אורלי עדס: מדובר בעובדים שהפעם הזאת, כפי הנראה, לרבים מהם לא יהיו מספיק ימי חופשה, לכן המשמעות היא שהם יידרשו לצאת לחל"ת, המשמעות היא שהם ירוויחו בפועל פחות מאשר בפעם הקודמת, כי כבר לא יהיה להם את השכר בתמורה לימי החופשה, ובחל"ת מי שמחזיק ברכב ליסינג גם יצטרך לשלם וכו'.

אורלי עדס: יש לזה המון השלכות.

אורלי עדס: חופשות קיץ – היא לא תאהב את זה – יש לי כאן למשל עובדת, ארבעה ילדים, אני לא אכלול את הגדולה, שלושה ילדים, שלושה מחזורי קייטנות, 9,000 שקל בחודש רק קייטנה בבוקר במשך כל חודש.

מאיר כהן: שכנעת אותנו.

אורלי עדס: אני מביאה רק דוגמאות.

אורלי עדס: הדבר הכי חשוב הוא המוטיבציה של העובדים.

אורלי עדס: עובדים עכשיו מבטלים חופשות בעשרות אלפי שקלים.

אורלי עדס: עובדים נדרשו לבטל חופשות על חשבונם.

דוד ביטן: היה במקור סעיף על חופשות.

דוד ביטן: אבי ניסנקורן התנגד אתמול בישיבה, אז ביטלנו את זה.

דוד ביטן: רצינו לתת להם בונוס נוסף על ימי החופשה, הוא התנגד - -

אורלי עדס: וזו מערכת בחירות שנייה ושלישית בעבודה כל כך מאומצת, ועובדים שואלים אם בכלל שווה להם לבוא.

דוד ביטן: - - הוא אומר שלא צריך לפגוע בזכות שלו לחופשה, גם אם הוא רוצה.

דוד ביטן: זה חוק שצריך לאפשר לו.

מאיר כהן: ההתנגדות שלו הייתה בסדר גמור.

דוד ביטן: קיבלנו אותה.

צבי האוזר: הסיפה של הסעיף, שהשכר יהיה אחיד לכלל העובדים - - -

דוד ביטן: לא רוצים לפגוע באנשים.

דוד ביטן: העובדים אין להם שכר אחיד, כל אחד לפי התפקיד ולפי מה שהוא צריך למלא.

דוד ביטן: מביאים את זה בחשבון.

דוד ביטן: התוספת תהיה אחידה, אבל השכר לא יהיה אחיד.

צבי האוזר: התוספת היא כדי לתמרץ אנשים שהם חיוניים.

צבי האוזר: בכמה סך הכול עובדים מדובר?

אורלי עדס: כולם חיוניים בסיטואציה הזאת.

אורלי עדס: מדובר ב-950 עד 1,000 עובדים ברחבי הארץ.

אורלי עדס: אגב, בתוספת התקציב אנחנו מבקשים להוסיף עוד תקנים בגלל הסיטואציה המיוחדת.

צבי האוזר: יש לנו כאן כ-1,000 עובדים.

צבי האוזר: אני מטיל ספק - - -

אורלי עדס: שכולם חיוניים.

צבי האוזר: לא.

צבי האוזר: קודם כול, כל אדם חיוני, זה באשר הוא אדם.

צבי האוזר: אחרי זה, אין ספק שבנסיבות המיוחדות יש חיוניות.

צבי האוזר: בהינתן העלאה של שכר של עד 35% נמצא כאן שיקולים מורכבים.

צבי האוזר: בשים לב לעובדה שאנחנו נותנים את שיקול הדעת בידי שופט עליון, ראש הוועדה, ואני חושב שיש אנשים שמתוך ה-950 מאוד חשוב שיהיו, אבל יש להם תחליף ביתר קלות, יש פה כספי ציבור, ואני בעד לתת את הגמישות לשופט לקבוע - - -

דוד ביטן: הוא לא יכול לקבל עכשיו החלטה על 1,000 עובדים.

דוד ביטן: לא.

דוד ביטן: אני רוצה שגם פקידה תקבל תוספת ראויה כמו כולם.

דוד ביטן: פקידה אתה יכול להחליף בשנייה.

דוד ביטן: 1,000 זה לא הרבה.

צבי האוזר: זו עבודה אד-הוק של אנשים שמגויסים רק לדבר הזה.

משה ארבל: - - - עובדים בשכר נמוך.

דוד ביטן: לא מדובר פה על הבדלים גדולים.

דוד ביטן: אין פה הפסד גדול למערכת.

צבי האוזר: יש אנשים שהם יותר חיוניים, פחות חיוניים.

צבי האוזר: יש היגיון בכסף ציבורי לא לעשות "חלוקת ממטרה".

דוד ביטן: את החלוקה הזאת אתה עושה כבר בבסיס של המשכורת, המנהל מקבל יותר מהפקידה.

צבי האוזר: הבסיס הוא קבוע, וכשרוצים לגייס אנשים, עד 35%, הוא אומר: לך אני נותן 20% ולך אני נותן 35%, כי אתה יותר חיוני.

צבי האוזר: אתה הג'ינג'י עם המפתח על השלטר, אני נותן לך 35% - - -

דוד ביטן: הוא מקבל על החיוניות בבסיס של המשכורת.

דוד ביטן: אם אתה מנהל בוועדה אזורית - - -

צבי האוזר: אין יותר שיקול דעת.

צבי האוזר: חשבתי שהליכוד הם שוק חופשי - -

דוד ביטן: אני לא רוצה להכניס את השופט לקבוע - - -

צבי האוזר: - - ובעד שיקולים של חיוניות.

יצחק פינדרוס: צביקה, התקופה הקצרה שלך בשוק החופשי השפיעה עליך.

דוד ביטן: שים לב, מה שאתה אומר, שאתה נותן לשופט לקבוע את המשכרות של 1,000 העובדים.

דוד ביטן: הוא יקבע.

צבי האוזר: אני אומר שאני נותן לשופט גמישות - - -

דוד ביטן: - - - סדרי מינהל.

דוד ביטן: כי אז אתה נותן לשופט לקבוע את המשכורת.

דוד ביטן: אני רוצה שהוא רק יקבע את תוספת השכר.

אורלי עדס: לפי מה הוא יחליט מי יותר חיוני - - -

צבי האוזר: אתם תקבעו המלצה ותגידו שתפקידים מהסוג הזה חיוניים מאוד, והתפקידים האלה פחות.

צבי האוזר: לכל ה-950 יש להם חוסר תחליפיות?

אורלי עדס: כן.

יצחק פינדרוס: האם ניסנקורן מסכים איתך?

יצחק פינדרוס: אני איתך.

יצחק פינדרוס: השאלה אם ניסנקורן יסכים.

צבי האוזר: אתה איתי, אני לא יודע איפה היושב-ראש.

דוד ביטן: אני לא רוצה לקבל את הטענה הזאת.

דוד ביטן: תמשיכו.

דוד ביטן: עזוב.

דוד ביטן: לא ניתן לשופט עכשיו לנהל את הוועדה.

משה ארבל: אתה מייצר דור א' ודור ב'.

צבי האוזר: חבר'ה, יש פה כסף ציבורי, 950 אנשים, לא כולם חיוניים באותה מידה.

אורלי עדס: כולם חיוניים למערכת.

צבי האוזר: אם יש אחד שכדי להביא אותו צריך לתת לו תוספת של 35% הוא סוחב את כל ה-999.

דוד ביטן: מה שאתה אומר שהשופט הולך לנהל את המשכורות לאנשים.

דוד ביטן: נתנו לו את האפשרות לקבוע באופן כללי, אבל לא לנהל את העסק.

צבי האוזר: מי פה מהאוצר?

איתי טמקין: כמו שאמרנו אתמול, המשמעות של 35% - - -

קריאה: זה יהיה 35%.

דוד ביטן: לא יהיה.

דוד ביטן: מה פתאום יהיה 35%?

דוד ביטן: אתה קובע שהשופט - - -

דוד ביטן: אז הוא יעזוב.

דוד ביטן: אותו בן אדם לא יהיה.

צבי האוזר: לכולם נתתם.

דוד ביטן: הוא יעזוב, הוא לא יהיה.

צבי האוזר: אם הוא חיוני, הוא יהיה.

צבי האוזר: מה התוספת של 35%?

איתי טמקין: 22 מיליון שקל.

צבי האוזר: זאת אומרת, אדם אחד יכול לקבוע פה האם לרשום צ'ק של 22 מיליון?

קריאות: - - -

צבי האוזר: מה עמדת האוצר?

צבי האוזר: אדם אחד שאין לו תחליף ידרוש 35% - - -

דוד ביטן: הוא לא יעבוד, הוא יישאר בבית.

צבי האוזר: אין לו תחליף.

דוד ביטן: אין דבר כזה שאין תחליף.

צבי האוזר: יש בין ה-950 להערכתי תשעה וחצי אנשים שאין להם תחליף, 1%, הם ימשכו את כל ה-99%.

צבי האוזר: נרשום 22 מיליון?

צבי האוזר: זו היד הרועדת שלנו.

דוד ביטן: מזכיר הממשלה לשעבר, אם אתה רוצה להשתלט על הדיון, הכול טוב ויפה.

דוד ביטן: אמרת את שלך, אתה לא צריך גם לתת הנחיות לאוצר מה להגיד.

צבי האוזר: אני אשמח לשמוע את עמדת האוצר.

דוד ביטן: אין בעיה.

מאיר כהן: אנחנו לא מתכוונים לפתוח את זה בכל פעם, כי אתמול ישבו והגיעו להסכמות, כולל כל המפלגות.

מאיר כהן: זה לא מנהגה של ועדת הכנסת לבוא ולפתוח בכל פעם את הכול מחדש.

דוד ביטן: אין סיבה.

דוד ביטן: אם היה משהו – כן.

צבי האוזר: זה לא הכול מחדש.

צבי האוזר: יש פה נקודה.

צבי האוזר: אלא אם כן, אני אתן לך פרוקסי, תצביע בשם כולם, חבל שהטריחו אותי להגיע.

דוד ביטן: הטיעון שלך לא מוצדק, ואתה גם מגזים בטיעון על מנת להוכיח שאתה צודק.

דוד ביטן: זה לא נכון.

מאיר כהן: אנחנו לא תמיד צריכים לשבת כאן ולחשוד בכשרים.

מאיר כהן: יש סיטואציה מורכבת מאוד שלא הייתה מקום המדינה ועד היום, שבתוך שלושה חודשים צריכים לעשות בחירות - - -

צבי האוזר: חלילה לחשוד בכשרים.

צבי האוזר: אני מבקש גמישות מלאה לשופט.

צבי האוזר: זה לחשוד בכשרים?

דוד ביטן: השופט לא יקבע את שכר העובדים.

אורלי עדס: אתה רוצה שהשופט יחליט?

כאן ואמרה: אנחנו יוצאים מתוך הנחה שהטיעון שלך, שאחד ימשוך את כולם, זה לא יקרה, אבל הוא טיעון כבד משקל.

כאן ואמרה: אנחנו רוצים לקבל כאן את ההבטחה, את האמירה של מנכ"לית הוועדה שאכן ההערה שלך תובא בחשבון, שלא יקרה מצב שאחד כזה יוביל את כל ה-900 עובדים - - -

דוד ביטן: אין מצב כזה.

דוד ביטן: ודאי שלא.

צבי האוזר: הוועדה תקבל דיווח תוך כדי תנועה?

צבי האוזר: רק עדכון של הוועדה.

אסף פרידמן: ברגע שהחוק עבר, הוועדה פגע.

דוד ביטן: אתה לא מבין איך זה מתנהל, יש ועדת בחירות ארצית, שם אפשר לתת - - -

מאיר כהן: ברגע שהחוק עבר, אנחנו לא רלוונטיים.

דוד ביטן: יש לכם שם תשעה נציגים, אתה יודע.

דוד ביטן: מה הבעיה?

דוד ביטן: אני לא מבין.

צבי האוזר: אין-ספק, אבל פה יש דיונים.

צבי האוזר: תגיד לפרוטוקול שיתקיימו דיונים.

דוד ביטן: לא צריך את הוועדה הזאת.

דוד ביטן: באותו רגע שהחוק עובר היא סיימה את העבודה.

צבי האוזר: צריך פיקוח ציבורי.

דוד ביטן: אבל יש פיקוח ציבורי בוועדה.

אורלי עדס: יש פיקוח ציבורי על כל התקציב של ועדת הבחירות וההוצאות שלה.

דוד ביטן: יש תשעה נציגים.

דוד ביטן: מה אתה רוצה?

דוד ביטן: אני לא מבין.

אורלי עדס: אני מוכרחה להעיר כאן הערה.

דוד ביטן: לא.

דוד ביטן: זהו.

דוד ביטן: מספיק.

אורלי עדס: אתה לא יכול לצפות מהשופט שיעשה הבחנה בין עובד לעובד, מי חיוני יותר ומי לא.

דוד ביטן: אמרתי לו את זה, את לא צריכה לחזור.

אורלי עדס: אבסורד ששני עובדים ישבו אחד ליד השני, ואחד יוגדר חיוני והשני לא.

אורלי עדס: איזה מוטיבציה תהיה לו?

דוד ביטן: אורלי.

דוד ביטן: מספיק, אורלי.

צבי האוזר: כולם חיוניים, יש אפשרות לתת ל - - -

אורלי עדס: זכותם ללא יוצא מן הכלל.

דוד ביטן: אם ידברו, אני אוציא, כולל את המנכ"לית.

דוד ביטן: אני פשוט אוציא.

דוד ביטן: אמרת את שֶׁלְּךָ, נתנו לך תשובות, עכשיו האוצר ידבר.

דוד ביטן: אתה רוצה אחר כך להעיר על דברי האוצר, אין לי בעיה, אבל לא צריך עכשיו להשתלט על הדיון, הסברתי לך את זה.

צבי האוזר: מקובל.

איתי טמקין: כמו שציינו אתמול בדיון, אנחנו סבורים שתוספת אחידה של 35% היא גבוהה מידיי.

משה ארבל: עד 35%.

איתי טמקין: תוספת של 22 מיליוני שקלים, גם אם השופט יחליט בעוד כמה שבועות לצורך העניין על תוספת אחידה נמוכה יותר – תיכף אני אגיע גם למהות הדברים, אבל קודם לפרוצדורה – עד השלב הזה אני נדרש בתקציב המדינה לשריין את מלוא הסכום, כי אני צריך להיערך למצב שהוא בסופו של דבר יחליט על המקסימום.

דוד ביטן: תדע את זה בתוך שבועיים.

דוד ביטן: אמרנו שבתוך שבועיים נביא את זה להחלטת ועדת הכספים.

איתי טמקין: פעם שנייה, מדובר כאן בעלות תוספת לעובד של 22,000 שקל לתקופה הזאת, לכל עובד.

אורלי עדס: אתה שוב מטעה את הוועדה.

איתי טמקין: יש 22 מיליון שקל ו-1,000 עובדים.

איתי טמקין: עלות תוספת לעובד – 22 מיליון לחלק ל-1,000 זה 22,000 שקל לעובד.

אורלי עדס: הסברנו אתמול למה זה לא החישוב הנכון, ואתה לא מקבל אותו כי אתה רוצה להטעות.

איתי טמקין: אי-אפשר להתווכח עם החישוב ש-22 מיליון שקל ו-1,000 עובדים, נחלק את זה, זה 22,000 שקל לכל עובד ועובד.

אורלי עדס: נציג האוצר מטעה את הוועדה.

גור בליי: לכל התקופה.

גור בליי: זה משהו כמו 5,500 שקל ברוטו לחודש.

אורלי עדס: זה לא מדויק.

גור בליי: עלות מעביד, סליחה.

אורלי עדס: התקציב של ועדת הבחירות מתוקצב על בסיס נתונים לא ידועים מראש.

אורלי עדס: המרכיבים הלוא ידועים הם יותר גדולים מהידועים.

אורלי עדס: אנחנו לא יודעים מי העובדים שמגיעים, לכן תקצוב השכר מבוסס על המקסימום.

אורלי עדס: יש עובדים שמקבלים את המינימום ובאמצע, ולכן החישוב הזה מטעה.

דוד ביטן: לגבי מה שאתה אומר שאתה חייב לתקצב מראש, זה לא נכון, מכיוון שהגענו לסיכום - - -

מאיר כהן: תסתכל איך אתה עושה שימוש בטרמינולוגיה שלך, מה שכבר שבע שנים אנשי האוצר עושים.

מאיר כהן: אתה בא וזורק לכאן מספר, זה נשמע בומבסטי – כל אחד מקבל 22,000 שקלים.

מאיר כהן: מזל שהיועץ המשפטי מתקן את זה וזה יוצא לחודש פחות מ-5,000 שקל בשכר מעביד.

מאיר כהן: אבל אתה, מה אכפת לך לבוא ולזרוק - - -

דוד ביטן: לא כולם.

דוד ביטן: יש כאלה שמקבלים 4,000 - - -

מאיר כהן: המסכנים האלה שעובדים 16 שעות ביום - - -

אורלי עדס: הוא הלך על השכר המקסימלי.

יצחק פינדרוס: מאיר, תזכיר להם שכאשר אתה אומר שכר מעביד זה כסף ממוחזר, זה חוזר אליהם.

יצחק פינדרוס: שכר מעביד זה חוזר אליהם.

קריאות: - - -

מאיר כהן: יש לך 1,000 עובדים של ועדת הבחירות שצריכים להרים על הגב שלהם שיגיונות של כנסת שלמה, שדוחפת את כולם לפינה.

מאיר כהן: אנחנו כאן מתחשבנים איתם כאילו הם האויבים של המדינה.

מאיר כהן: מה יש לכם?

מאיר כהן: זה לא מכבד.

דוד ביטן: לגבי הטיעון שלך שאתה צריך עכשיו לשריין, הוא טיעון לא נכון מהסיבה הפשוטה – דיברנו על זה אתמול – שאנחנו נאשר בשלב ראשון את מסגרת התקציב הנוכחית - - -

איתי טמקין: כבר הבוקר שלחנו לוועדת הכספים של הכנסת.

דוד ביטן: הגשת את זה?

איתי טמקין: בהתאם לסיכום זה נשלח.

דוד ביטן: כבר דיברתי עם גפני, רק צריך לפתור את הבעיה של הנוהל.

דוד ביטן: אתה היום משריין את התקציב של הפעם הקודמת.

איתי טמקין: כבר שוריין.

דוד ביטן: בתוך שבועיים כבר נדע מה המצב.

דוד ביטן: הם יביאו להחלטת ועדת הכספים, שם תתייחס לעניין הזה.

דוד ביטן: אתה לא צריך לשריין.

דוד ביטן: יש לך שבועיים ימים שנדע מה המצב, ואז תדע כמה לשריין, 10 מיליון, 15 מיליון, 20 מיליון.

דוד ביטן: לכן הטיעון הזה לא נכון.

איתי טמקין: אנחנו סבורים שצריכים לקבוע בחוק העלאה נמוכה יותר עם אפשרות לחריגים לעובדים מיוחדים.

איתי טמקין: תודה.

דוד ביטן: תמשיך לקרוא.

דוד ביטן: הכוונה פה היא פשוטה.

דוד ביטן: הם דרשו תוספת תקציב בגלל כל מיני סיבות.

דוד ביטן: יש נוהל שאומר שוועדת הכספים צריכה לאשר וועדת הבחירות צריכה לאשר.

דוד ביטן: ועדת הבחירות עדיין לא מונתה, אפילו לא כל המפלגות הביאו – אי-אפשר לעשות את התהליך הזה.

דוד ביטן: היום היא כבר צריכה לחתום על התחייבויות, היא לא יכולה לחתום כי אין לה מסגרת תקציב.

דוד ביטן: מה שאמרנו שעל זה לא צריך להיות ויכוח, שהתקציב שהיה בפעם הקודמת, בפעם האחרונה, זה מינימום התקציב שיהיה בפעם הזאת.

דוד ביטן: לגבי התוספת יחולו ההוראות הרגילות, זה צריך לעבור את ועדת הבחירות ואת ועדת הכספים.

דוד ביטן: אני רק מציע שיהיה כתוב שבתוך שבועיים זה יובא לדיון.

איתי טמקין: נוכח זה שכבר שלחנו פנייה לוועדה - - -

דוד ביטן: שנייה רגע.

דוד ביטן: מעבר לזה, באה נציגת המשפטים במשרד האוצר ואמרה שלא נהוג לעשות את זה בחוקים.

דוד ביטן: יש חוקים שזה נעשה, למשל חוק רשות השידור, נקבעה מסגרת תקציב בחוק.

דוד ביטן: אז זה התאים לשמאל, אז הכול היה בסדר.

דוד ביטן: פה זה לא עניין של שמאל או ימין, פה זה עניין שאנחנו צריכים לנהל מערכת בחירות.

דוד ביטן: אמרנו שהיום הוגשה בקשה לוועדת הכספים, יש היום ועדת כספים, אם גפני יאשר את מסגרת התקציב הקודמת, אז לא צריך את זה בחוק.

דין ליבנה: אנחנו כן צריכים את זה בחוק.

מאיר כהן: מה זה אושר לשמאל?

דוד ביטן: ברשות השידור.

מאיר כהן: אתה בתוך שבוע תהיה שמאלני בליכוד.

מאיר כהן: תגיד מילה אחת על שרה, אתה שמאלני.

דוד ביטן: אמרתי שיש לזה תקדים ברשות השידור, לכן היו סעיפי חוק שהכינו תקציב.

דוד ביטן: אם גפני יאשר - - -

צבי האוזר: - - - כמו בלבנון, אני לא יודע אם זה רשות השידור של הסונים או של השיעים.

דין ליבנה: עד שגפני מאשר אני לא יכול להוציא.

דוד ביטן: מה זאת אומרת?

דין ליבנה: אני לא משרד ממשלתי רגיל - - -

דוד ביטן: משרד האוצר, מה זאת אומרת אי-אפשר?

דין ליבנה: יש פה הרי שני רבדים, יש הרובד שהאוצר מקציב לי את הכסף, ויש הסמכות שלי להוציא את הכסף.

דוד ביטן: למה אין לך סמכות להוציא?

דין ליבנה: יש לי סמכות להוציא את הכסף רק אם זה אושר לפי סעיף 134 לחוק הבחירות.

דין ליבנה: ואם זה לא אושר לפי סעיף 134 לחוק הבחירות, אני צריך לחזור לחקיקה.

דוד ביטן: אז איך הוא מאשר עכשיו?

דין ליבנה: עכשיו אתה מאשר.

צבי האוזר: גם את תקציב הבסיס?

דין ליבנה: אני חייב את זה, אחרת אין לי סמכות להוציא.

דוד ביטן: אם אתה לא יכול להוציא את הכסף, אז צריך את הסעיף.

דוד ביטן: אני לא מבין, הוא מאשר את זה לפי סעיף 134 - - -

דין ליבנה: לא.

דין ליבנה: הוא לא מאשר את זה לפי סעיף 134, כי אנחנו - - -

אורלי עדס: עדיין לא הגשנו - - -

גור בליי: הוא יאשר את ההעברה של הכסף, אבל הוא לא מאשר - - -

דוד ביטן: אז הוא יישאר.

דוד ביטן: הלאה.

יערה למברגר: אני מצטערת, אבל אני עדיין חושבת שהסעיף מיותר.

יערה למברגר: אני גם לא מבינה מה הצורך בו.

דוד ביטן: מאה אחוז.

דוד ביטן: נרשמה התייחסות שלך שהוא מיותר.

יערה למברגר: אני יכולה להגיד שני משפטים למה?

יערה למברגר: אולי אני אצליח לשכנע אתכם.

דוד ביטן: בבקשה.

יערה למברגר: בסופו של דבר גם לא הבנתי מה הצורך בו כי זה לא תהליך קצר יותר.

יערה למברגר: בכל מקרה צריך דיון בוועדת הכספים.

דוד ביטן: את לא מבינה?

דוד ביטן: הסברנו הכול, שהם צריכים להתחייב כבר עכשיו לחתום על התחייבויות.

דוד ביטן: איך יחתמו?

דוד ביטן: איך?

דוד ביטן: מתי יחתמו?

דוד ביטן: כשנגמור את התהליך הזה?

דוד ביטן: אתם מתנהגים כאילו אתם לא יודעים במה מדובר.

יערה למברגר: התהליך - - -

דוד ביטן: נרשמה התייחסות.

יערה למברגר: בכל מקרה צריך להגיע לוועדת הכספים.

יערה למברגר: יש פתרון פרקטי עבורם.

יערה למברגר: אנחנו לא רוצים למנוע - - -

דוד ביטן: אתם מתנהגים כמו פיל בחנות חרסינה.

איתי טמקין: חבר הכנסת ביטן, אפשר להציע פשרה?

דוד ביטן: מה ההצעה?

איתי טמקין: מה שמטריד, בעיקר אותנו, זה התקדים שיש סכום כזה או אחר - - -

דוד ביטן: ברשות השידור זה לא הטריד אותך, הלכת עם זה עד הסוף.

דוד ביטן: זה לא הטריד אותך.

דוד ביטן: אתה זוכר?

דוד ביטן: 700 מיליון ו-700 מיליון ו-700 מיליון.

איתי טמקין: עוד משפט אחד ויש פתרון.

משה ארבל: - - - השמאל.

דוד ביטן: כשהיה מתאים לשמאל.

מאיר כהן: - - -

דוד ביטן: אתה לא שמאל, אז מה אתה רוצה?

דוד ביטן: למה אתה קופץ - - -

מאיר כהן: - - -

דוד ביטן: אתם אמרתם בטלוויזיה שאתם שמאל.

דוד ביטן: אז מה קרה?

איתי טמקין: מה שאני מציע שיהיה כתוב בחקיקה שכל תקציב שאושר על ידי ועדת הכספים, יראו אותו כאילו אושר לפי סעיף 134, ואז הוא יכול להשתמש בכסף.

יצחק פינדרוס: הוא עוד לא אושר.

קריאות: - - -

דוד ביטן: זה לדיון בשנייה ושלישית.

דוד ביטן: כרגע אנחנו מעבירים את זה ככה.

דוד ביטן: אם בשנייה ושלישית תיפתר הבעיה של ועדת הכספים ונסגור את העניין, אז נתקן את זה.

איתי טמקין: בכל מקרה עד שהוועדה עושה את ההעברה הוא לא יכול להוציא את הכסף.

דוד ביטן: מה אתה אומר?

דוד ביטן: כסף לא, אבל הוא יכול לחתום.

איתי טמקין: הוא לא יכול.

איתי טמקין: לא.

קריאות: - - -

דוד ביטן: האוצר ינהל את הוועדה?

יערה למברגר: אתם לא פותרים את הבעיה.

יערה למברגר: אתם עושים עוד לופ - - -

דוד ביטן: תסבירו לי למה הסכמתם בחוק רשות השידור, ואז אני אדבר אתכם.

יערה למברגר: זה תאגיד ציבורי.

יצחק פינדרוס: ועדת הבחירות זה תאגיד פרטי וזה תאגיד ציבורי.

יצחק פינדרוס: ..

דוד ביטן: כשזה תאגיד ציבורי, אין בעיה - - -

משה ארבל: הסיבה היחידה שטמקין לא היה אחראי על זה בשידור הציבורי.

דוד ביטן: עזבו, בחייכם.

דוד ביטן: אתם טוענים דבר והיפוכו.

דוד ביטן: אני לא הייתי במקומות שכן הסכמתם?

דוד ביטן: עכשיו פתאום אתם לא מסכימים.

דוד ביטן: כשזה מתאים לשמאל, אין בעיה.

דוד ביטן: פחדתם מהתקשורת?

יערה למברגר: יש פה אנשים ששמעו אותנו עשרות פעמים אומרים שקביעת התקציב בחוק היא חריג.

דוד ביטן: נדבר על זה בשנייה ושלישית.

דוד ביטן: תשבו, תפתרו את הבעיה.

דוד ביטן: דיברתי עם גפני, אולי נצליח להעביר את זה היום.

גור בליי: הוויכוח בהקשר הזה הוא מיותר, כי זה הכנה לקריאה הראשונה.

גור בליי: ממילא יש תהליך בוועדת הכספים.

גור בליי: אם יהיו שינויים בהתאם, אז בהכנה לקריאה השנייה והשלישית הם יעלו.

דוד ביטן: תפתרו את הבעיה של הנוהל בוועדת הכספים.

דוד ביטן: יש נוהל, אומר לי גפני.

דוד ביטן: פתאום הנוהל נהיה חשוב מאוד אצל גפני.

יערה למברגר: נוהל יותר חשוב מהוראות החוק.

דוד ביטן: הלאה.

גור בליי: אם יהיה צריך להסדיר את זה, נתקן את הדברים האלה בהכנה לקריאה השנייה והשלישית, בהתאם למה שיסוכם ומה שיקרה בוועדת הכספים, ונעשה את ההתאמות הדרושות.

גור בליי: אני כן רוצה לציין שברור לגמרי שזה חריג.

גור בליי: אמרנו בפתח הדברים, וגם נציגי ועדת הבחירות המרכזית – ברור לגמרי שזה לא דרך המלך.

גור בליי: כל הסעיפים פה הם סעיפים חריגים, שנובעים מהסיטואציה המיוחדת שנוצרה.

אורלי עדס: המדינה נמצאת בתהליך חריג.

דוד ביטן: תמשיך לקרוא.

אורלי עדס: כאן, כפי שאמרתי, כל המחסנים של ועדת הבחירות כמעט מרוקנים.

אורלי עדס: אין לנו ציוד.

אורלי עדס: אנחנו בדרך כלל עושים את זה בשנים שבין בחירות לבחירות, מצטיידים בהליך תלת-שנתי, זה גם מסביר חלק מהתוספת התקציבית שמחולקת על פני שלוש שנות תקציב.

אורלי עדס: הפעם נוציא את כל הכסף בבת אחת על כל ההצטיידות.

דוד ביטן: תנו דוגמה של חוזה אחד.

דוד ביטן: תצהירו את ההצהרה שאמרנו שתצהירו.

דוד ביטן: זאת אומרת, בגדול, תשתדלו ללכת בנוהל הרגיל אם זה אפשרי.

אורלי עדס: כמובן.

אורלי עדס: אדוני היושב-ראש, אני רוצה להדגיש כאן סוגיה.

אורלי עדס: לוועדת הבחירות אין שום כוונה, ואני מצהירה על כך בפומבי, לנצל את הסיטואציה המיוחדת שנוצרה כדי לקבל הקלות שלא כדין, כדי לתת הטבות שכר לא ראויות, כדי לעשות דברים חריגים ולא תקינים.

אורלי עדס: זה לא מנהגה של ועדת הבחירות, זו לא דרכה.

אורלי עדס: אנחנו גוף מבוקר, אנחנו גוף שמתנהל באופן תקין, ראוי ומפוקח לכל הדעות.

גור בליי: גם לעניין המועדים, ככל שאפשר יהיה לעמוד במועדים של תקנות חובת המכרזים.

אורלי עדס: ברור.

אורלי עדס: רק במקום שלא ניתן יהיה לעמוד.

אורלי עדס: אתם צריכים להבין שאנחנו בתוך מספר שבועות, שבועיים וחצי, שלושה שבועות, כבר היינו אמורים להתחיל שלבים של אריזה ידנית של 11 קלפיות - -

דוד ביטן: זו גם הסיבה שצריכים תוספת תקציב מעבר לתקציב הרגיל.

אורלי עדס: - - הציוד הזה לא יגיע עד אז.

אורלי עדס: אנחנו נצטרך לדחות הכול.

אורלי עדס: אבל עדיין גם בקיצור הזמנים - - -

גור בליי: אם תוכלו רק להבהיר לפרוטוקול, כי אני יודע שדברים נאמרו מחוץ לפרוטוקול - -

דוד ביטן: היא אמרה את זה לפרוטוקול.

גור בליי: - - במה שונים המכרזים עכשיו למכרזים בבחירות אחרות?

אורלי עדס: קודם כול, אנחנו עושים מכרזים בדרך כלל על שתיים או שלוש מערכות בחירות, חלקם כבר לא בתוקף, את חלקם אפשר יהיה לעשות עכשיו בהליכי תיחור, ואז אם מגדילים את סכום התיחור למשל, זה פותר את העניין.

דוד ביטן: כל העניין זה להגדיל מ-50,000 ל-120,000.

דוד ביטן: את זה לא אמרת עכשיו.

אורלי עדס: עשינו בחינה פחות או יותר של הליכי התיחור - - -

דוד ביטן: צריכים להגדיל את הסכום שהוא פטור ל-120,000 - - -

גור בליי: אם הבחירות היו בעוד שנתיים?

אורלי עדס: אז יש לנו זמן לעשות את כל התהליכים, כמו שאנחנו נוהגים לעשות.

מאיר כהן: ניקיתם שולחן או עדיין לא?

אורלי עדס: לא סיימנו התחשבנויות עם עובדים, לא עם ספקים, הליכי הפקת לקחים לא עשינו בכלל כמובן – שום דבר.

אורלי עדס: אנחנו צריכים לנהל הכול במקביל, לכן גם הדרישה מהעובדים לתת מעצמם הרבה מעבר למה שהם היו יכולים לתת בעבר.

דוד ביטן: משרד המשפטים.

עמי ברקוביץ: כפי שציינו אתמול בדיון הממושך שהתקיים בפניך, לא שוכנענו שיש הצדקה לחריגה מההסדרים הכלליים.

דוד ביטן: הינה, היא אומרת, איפה שהיא חייבת.

דוד ביטן: איפה שלא, היא תלך ברגיל.

דוד ביטן: זה הפתרון שמצאנו כדי שתהיה מרוצים.

אורלי עדס: אנחנו מתחייבים וניתן יהיה לבדוק את זה.

עמי ברקוביץ: אני אומר את הדברים לפרוטוקול, ומה שהוועדה מחליטה – מחליטה.

דוד ביטן: לפני שעוברים לסדרי בחירות, אחד הדברים שאנחנו רוצים בגללו תוספת תקציב לוועדה – זה יבוא לדיון בוועדת הכספים בסופו של דבר – נובע מזה שהמפלגות רוצות לשנות את התשלום למי שעובד אחרי הצוהריים.

דוד ביטן: יש בעיה גדולה מאוד לאתר אנשים שיעבדו בקלפי אחרי הצוהריים, כי הם צריכים ללכת עד 03:00-02:00 בבוקר, ומי שלא הולך, דרך אגב, מאיימים עליו מזכירי ועדות הקלפי שיכול להיות מוגש נגדו כתב אישום על זה שהם לא הלכו, וזה עד חמש שנות מאסר.

דוד ביטן: אנחנו בעידן הזה רוצים תמרוץ אחר למי שעובד אחרי הצוהריים, וזה מחייב הגדלת תקציב לעומת מה שהיה קודם.

קריאה: כמה?

דוד ביטן: עוד לא קבענו כמה.

דוד ביטן: זה העניין של ועדת הבחירות לשבת ולראות איך עושים את זה.

דוד ביטן: עכשיו המצב שכולם רוצים לעבוד בבוקר, אף אחד לא רוצה לעבוד אחרי הצוהריים, ואנחנו, במיוחד המפלגות הגדולות, יהיו לנו 9,000 קלפיות לאייש, לכל אחת מאיתנו.

דוד ביטן: זה בלתי אפשרי.

דוד ביטן: היו לנו בפעם שעברה 7,600 על 30 מנדטים, אז נגיע ל-9,000.

דוד ביטן: זה לא הגיוני שנתחיל להתעסק בזה.

דוד ביטן: אנחנו לא מסוגלים להגיע למצב שאנשים טובים ישבו בקלפי אחרי הצוהריים.

משה ארבל: אני רק רוצה לוודא מול הוועדה שההתקשרויות בפטור ממכרז יפורסמו לפי חוק חופש המידע אונליין.

אורלי עדס: בוודאי.

אורלי עדס: אנחנו הכול מפרסמים באתר שלנו.

משה ארבל: לא לאחר תקופה.

אורלי עדס: בוודאי.

אורלי עדס: מייד.

אורלי עדס: אנחנו עושים הכול לפי התהליכים בחוק ובתקנות.

אורלי עדס: לא חורגים משום דבר גם בימי שגרה.

אורלי עדס: זה תהליכי עבודה, זו המחויבות שלנו, אנחנו גוף ציבורי, אנחנו מודעים לשימוש בכספי הציבור.

אורלי עדס: יעיד גם האוצר שאנחנו משתדלים תמיד תמיד, וכאן לא תוכל לסתור אותי, כי זו עובדה נתונה, שבכל שנה אנחנו מחזירים כסף לאוצר ולא משתמשים עד הסוף בתקציב.

איתי טמקין: לא סתרתי.

אורלי עדס: זו עובדה.

איתי טמקין: זה שיש עובדות, יש עובדות.

גור בליי: האם אתם יכולים להעריך כמה מכרזים ייהנו מהפטור לפי הסעיף?

אורלי עדס: לא.

אורלי עדס: כרגע אנחנו לא יודעים לומר בדיוק.

דין ליבנה: ככל הנראה כמה מאות התקשרויות, אבל רובן מאוד מאוד נקודתיות.

אורלי עדס: לגבי התיחורים.

דוד ביטן: הדבר העיקרי שאתם מעלים מ-50,000 ל-120,000 שקל.

צבי האוזר: מה אחוז הכסף מסך התקציב שיוצא ללא מכרז, בפטור ממכרז?

דין ליבנה: קשה לי מאוד להעריך.

צבי האוזר: הערכה.

צבי האוזר: לא נתפוס אתכם במילה.

צבי האוזר: מדובר על 5% או על 50%?

אורלי עדס: אין יכולת לומר.

אורלי עדס: לא נגיד סתם נתון.

צבי האוזר: אתם לא יודעים לאיזה אזורים זה נוטה, בין אפס ל-25?

אורלי עדס: לא.

דוד ביטן: מה היה אחוז הספקים בתקציב הקודם?

אורלי עדס: אני לא יודעת לומר את הסכום.

אורלי עדס: אני שוב אומרת, בעבר זה לא היה בתקציב אחד של בחירות.

אורלי עדס: כל ההצטיידות הייתה מבוססת על הליך תלת-שנתי.

אורלי עדס: זה חולק לשלוש שנים כדי לא להכביד על התקציב.

אורלי עדס: בכל שנה זה השתנה בהתאם לתוכנית העבודה של הוועדה.

מאיר כהן: בכל זאת, אין לך שום אינדיקציה?

אורלי עדס: לא.

אורלי עדס: אני לא אטעה אתכם.

דוד ביטן: לא צריך להטעות.

דוד ביטן: הערכה כללית.

אורלי עדס: אני לא יודעת לומר.

דוד ביטן: לקראת ההכנה לשנייה והשלישית תביאו את הנתון אם אתם יכולים.

קריאה: אני חושב שהשאלה ששאל צבי האוזר היא נכונה.

דוד ביטן: אז אמרתי שלקראת השנייה והשלישית שיביאו נתון.

דוד ביטן: עכשיו אנחנו בקריאה הראשונה.

דוד ביטן: לשנייה והשלישית שיביאו נתון, הערכה כללית.

גור בליי: תסבירו מה אתם צריכים פה.

דין ליבנה: בניגוד לכל משרד ממשלתי, כמעט כל מה שוועדת הבחירות עושה קבוע בחוק או בתקנות, עד רמת משקל הנייר של הפתק.

דין ליבנה: יש המון דברים היום שהם באי-ודאות.

דין ליבנה: אני בכלל לא יודע איזה נייר יהיה זמין בשוק.

דין ליבנה: אולי נגלה שנייר 80 גר' ולא 70 גר'.

דוד ביטן: אתה יכול להקפיד שכל הפתקים יהיו מח"ל...

צבי האוזר: יכול להיות שלא יהיה נייר לפתקים אחרים.

צבי האוזר: ..

דין ליבנה: אני לא יכול לשנות הסדרים ראשוניים של בחירות.

דין ליבנה: כבר היום יש את הסמכות הזאת לוועדה המרכזית, אבל היא בטווח של 60 ימים לפני יום הבחירות ולא בטווח של 90 ימים לפני הבחירות, והיא למליאת הוועדה.

דוד ביטן: הבנו.

דוד ביטן: משרד המשפטים, רצית להגיד משהו בעניין הזה?

עמי ברקוביץ: שוב, אמרתי שלא שוכנענו שאי-אפשר להסתפק בהסדר הקיים היום, אבל זו החלטה של הוועדה.

משה ארבל: למה להעביר סמכויות של מליאת הוועדה לסמכות השופט בלבד?

דין ליבנה: כי אין לי ועדה עכשיו, ואני צריך החלטות עכשיו.

אורלי עדס: אין לנו ועדת בחירות.

אורלי עדס: יש ועדת בחירות לכנסת העשרים ואחת - - -

דוד ביטן: לכתוב שברגע שתהיה ועדה, זה יעבור לוועדה.

דוד ביטן: נתקן את זה.

דוד ביטן: כל עוד הוועדה לא הוקמה - - -

גור בליי: אפשר בין ה-90 ל-60?

גור בליי: הרי זו ההרחבה.

דוד ביטן: הוא צודק.

דוד ביטן: ברגע שיש ועדה, זה הוועדה.

דוד ביטן: לא השופט ולא אף אחד אחר.

גור בליי: אנחנו משנים בתקופה שבין 90 ימים לפני יום הבחירות ועד 60 ימים לפני הבחירות, כי אז נכנס ההסדר הרגיל.

גור בליי: ב-60 הימים זה מליאת הוועדה.

דין ליבנה: צריך לוודא בנוסח שזה לא מוציא לי לגמרי את ה-90 ימים, כי עכשיו אתה קורא את הסעיף.

גור בליי: אנחנו נדאג.

גור בליי: נכתוב את זה בניסוח.

גור בליי: אני אומר בגדול, מה-90 יום עד ה-60 יום זה ההסדר המיוחד של יושב-ראש ועדת הבחירות המרכזית, וב-60 יום אתה מתחבר להסדר הרגיל.

דוד ביטן: רק נצטרך להצביע, ואז זה מגיע היום לאישור לקריאה הראשונה.

דוד ביטן: ברגע שזה יאושר בקריאה הראשונה קיבלתי אישור מיושב-ראש הכנסת שנביא את זה שוב להכנה לקריאה השנייה והשלישית, נחזור למליאה והיום נסיים את ההצבעה.

דוד ביטן: מי בעד כל הנוסח של הקריאה הראשונה - - -

גור בליי: עם התיקונים שהוסכמו.

דוד ביטן: - - עם התיקונים שהוסכמו?

דוד ביטן: מי נגד?

דוד ביטן: מי נמנע?

דוד ביטן: בעד אישור הצעת החוק – פה אחד

דוד ביטן: נמנעים – אין

דוד ביטן: פה אחד.

דוד ביטן: תודה רבה לכולם.

דוד ביטן: תהיו מוכנים היום לקריאה השנייה והשלישית.